Conrad Maynadier Arensberg itu apa sih? Jelaskan dalam bahasa jawa ya

Conrad Maynadier Arensberg ya iku ahli Antropologi saka Pittsburgh, Pennsylvania, Amérikah Sarékat. Dhèwèké kalairan tanggal 12 Séptémber 1910. Arensberg iku dadi pelopor ing pangembangané téori, mètodhe, lan cara terapan ing antropologi Amérika abad 20. Arensberg sinau ing Harvard University awit taun 1931 nganti 1934 lan olèh gelar Ph.D saka ing universitas iku. Pangalaman panalitèn lapangané ya iku ing Massachusetts Amérikah Sarékat, Irlandia, lan New England, Amèrika. Karya-karya tulisan sing diterbitaké iku The Irish Countryman: An Anthropological Study taun 1937, Family and Community in Ireland taun 1940, Culture and Community taun 1965 lan jurnal ajudhul ‘Cultural holism through interactional systems’ (1981) kang kemot ing American Anthropologist. Salah siji bab penting saka Arensberg ya iku dhèwèké dadi tokoh kang kapisan “ngawinaké” mètodhe lan téori struktural-fungsionalisme British karo antropologi budaya Amérika. Dhèwèké wis naté dadi présidhèn American Anthropological Association ing taun 1980.